Francúzske úrady zbúrali migrantom v Calais provizórny kostol i mešitu
TASR, 1. februára 2016 20:38
Takýto zásah je podľa úradov vyvrcholením ich približne dvojtýždňovej snahy o vytvorenie asi 100 metrovej bezpečnostnej zóny po obvode tábora. Migranti a tiež charitatívne organizácie, ktoré im pomáhajú, boli o blížiacej sa demolácii informovaní 19. januára, uviedol predstaviteľ miestnych úradov. Dodal, že pri operácii nikto neutrpel zranenia.
Počas búrania kostola však došlo k potýčke medzi tamojším pastorom a políciou. Duchovný Teferi Shuremo totiž tvrdil, že demolácia sa podľa vyjadrenia úradov kostola týkať nemala. "Snažia sa zničiť mier," vyhlásil Shuremo, ktorý následne prisľúbil, že v tábore postaví ďalší kostol.
Zbúraná mešita zase bola podľa slov nemenovaného úradníka opustená už skôr a nik proti jej strhnutiu neprotestoval. Dodal, že migranti si môžu slobodne postaviť iné modlitebne.
V provizórnom stanovom tábore označovanom ako "džungľa" pri Calais, ktorý je v podstate jedným obrovským slumom, žije momentálne vo veľmi nevyhovujúcich podmienkach približne štyri tisíc migrantov. Väčšina z nich čaká na šancu dostať sa cez Lamanšský prieliv do Británie.
Francúzska vláda sa v uplynulých mesiacoch dostala pod paľbu kritiky za to, že sa jej nepodarilo poskytnúť ani základnú starostlivosť týmto migrantom, ktorí si svojpomocne postavili prístrešky, obchody aj modlitebne.
Najnovšie články v rubrike
R. Erdogan navštívi Rusko v marci, bude rokovať s V. Putinom
Lídri sa na stretnutí budú zameriavať aj na bilaterálne vzťahy medzi Moskvou a Ankarou, dohody v oblasti energetiky, riešenie situácie v Sýrii a Iraku, ako aj na spoluprácu v boji proti terorizmu.
Objavili sa špekulácie o ohrození života severokórejského veľvyslanca
Veľvyslanec Kim Pchjong-il je strýkom súčasného lídra KĽDR. Odvtedy, čo ho vlani v januári prijal na Hrade prezident Miloš Zeman, sa Kim Pchjong-il na verejnosti takmer neobjavuje.
Z Verony priviezli posledného zraneného po nehode do Maďarska
Minister zahraničných vecí Péter Szijjártó informoval, že pacient je stále v kóme.